钦定古今图书集成/明伦汇编/闺媛典/第325卷 > 皇清五十八 > 杨飞熊妻李氏
## 钦定古今图书集成/明伦汇编/闺媛典/第325卷 > 皇清五十八 > 杨飞熊妻李氏

按《鹤庆府志》：“李氏，黎平同知李廷柱女孙也。适同郡总制杨方盛冢孙飞熊。熊死，氏年二十，以姑老子幼，忍死为未亡人。遭兵火，家徒壁立，氏拮据养姑，克尽妇职。姑死艰难中，葬姑如礼。无何，子又夭，氏茕茕孑立，而冰霜之操愈坚。会有里中富豪欲谋娶之，氏断发刺面，以示不二。抚侄佩祖为子教之，补郡诸生。孀” 居四十五年，人罕识其面。